Νομίζουμε ότι ξέρουμε τι συμβαίνει στο μυαλό ενός σκύλου.
Αλλά νέες ανακαλύψεις δείχνουν ότι ίσως δεν ξέρουμε όλη την ιστορία.
Τα σκυλιά έχουν τρυπώσει σε κάθε γωνία της ζωής μας.
-Να τος. -Γεια, μωρό μου!
Γεια σου, Τουλούζ.
Είναι σύντροφοί μας.
Καλό σκυλί.
Σωτήρες μας.
Λάσι, δώσ' το στον παππού.
Ινδάλματα της ποπ κουλτούρας.
Πίτερ, το άκουσες;
Σκούμπι-Ντου!
Κι όμως, μόλις αρχίζουμε να καταλαβαίνουμε
πώς λειτουργεί το μυαλό τους.
Για καιρό, οι επιστήμονες ένιωθαν
ότι τα σκυλιά δεν αξίζουν επιστημονική μελέτη.
Αλλά τώρα η κυνολογία ανθίζει.
Κουτάβι! Κοίτα!
Εκείνη η μεγάλη στιγμή επιφοίτησης συνέβη
όταν εφαρμόστηκαν μέθοδοι που είχαν αναπτυχτεί για παιδιά,
για να αποκαλυφθούν τα μυστικά του κοινωνικού κόσμου των σκύλων.
Πώς, λοιπόν, τα σκυλιά και οι άνθρωποι έγιναν τόσο στενά συνδεδεμένοι;
Πιστεύω ότι ο σκύλος μου με αγαπά
κι ότι υπάρχουν επιστημονικά στοιχεία προς επίρρωση αυτού.
Νέες προσεγγίσεις βοηθούν να αποκωδικοποιηθεί η συμπεριφορά τους.
Να αποκρυπτογραφηθεί η κρυφή τους γλώσσα.
Να ανακαλύψουμε γιατί τα σκυλιά είναι έτσι όπως είναι.
Η κατανόηση του μυαλού των σκυλιών είναι κάτι απίστευτα χρήσιμο.
Εμπλουτίζει τη σχέση μας μ' αυτά, αλλά κατανοούμε και τον εαυτό μας.
Μπορούμε να έρθουμε πιο κοντά στα σκυλιά μας
αν γνωρίζουμε τα μυστικά τους.
ΣΤΟ ΜΥΑΛΟ ΕΝΟΣ ΣΚΥΛΟΥ
ΑΦΗΓΗΣΗ: ΡΟΜΠ ΛΟΟΥ
Τα σκυλιά είναι τα ζώα με τη μεγαλύτερη ποικιλομορφία στη Γη.
Δεδομένου του πόσο διαφορετικά είναι μεταξύ τους,
φαντάζεστε πως αν προσγειωθεί εδώ κάποιος εξωγήινος, μπορεί να μπερδευτεί.
Θα σκεφτόταν ότι ένα τσιουάουα κι ένας μολοσσός
είναι διαφορετικά πράγματα.
Η ιστορία πίσω από τις ράτσες τους είναι πραγματικά συναρπαστική.
Υπάρχουν ράτσες που εκτράφηκαν αρχικά στην Ασία,
στην Αφρική ή στην Αμερική.
Οι περισσότερες ράτσες που αναγνωρίζουμε σήμερα
είναι 100, 125 ετών.
Ως τα τέλη του 19ου αιώνα, τα σκυλιά εκτρέφονταν κυρίως για δουλειά,
όταν ένα νέο φαινόμενο σάρωσε τον κόσμο των σκύλων.
Η ματαιοδοξία.
Αντί να έχουν iPhone ή τσάντες Louis Vuitton,
έδειχναν την κοινωνική θέση τους εκτρέφοντας σκυλιά.
Μετά, κι άλλοι ήθελαν τέτοια σκυλιά κι αυτά έγιναν δημοφιλή.
Στη Σκωτία, το πρώτο Γκόλντεν Ριτρίβερ
θεωρείται ότι ήταν ανεπιθύμητη μετάλλαξη από μια παλιά γενιά κυνηγόσκυλων.
Αλλά στον εκκεντρικό λόρδο Τουίντμαθ άρεσε το νέο χρώμα.
Άρχισε να το εκτρέφει με άλλα κόκκινα σκυλιά
δημιουργώντας μια νέα ράτσα.
Για δεκαετίες, η πιο δημοφιλής ράτσα ήταν το Λαμπραντόρ Ριτρίβερ.
Αλλά το 2022, το Γαλλικό Μπουλντόγκ ξεπέρασε το Λαμπραντόρ στις ΗΠΑ.
Πώς ακριβώς το πιο δημοφιλές κατοικίδιό μας
έγινε ένα τόσο πολύτιμο μέλος της οικογένειας;
Για να το καταλάβουμε αυτό, πρέπει να ξεκινήσουμε από την αρχή.
Από πού έρχονται τα σκυλιά;
Να μια αστεία ερώτηση.
Το επιστημονικό όνομα του σκύλου είναι λύκος ο οικείος.
Το επιστημονικό όνομα του λύκου είναι κοινός λύκος.
Και κάθε σκύλος και κάθε ράτσα σκύλου
είναι απλώς μια άλλη εκδοχή του λύκου
που έχει εκφραστεί μέσω της επιλογής και της εξέλιξης.
Κάθε ράτσα έχει 99,9% κοινό DNA με τους λύκους.
Οι λύκοι ήταν πολύ επιτυχημένοι
μέχρι πριν από 50.000 χρόνια.
Εκατομμύρια λύκοι εξαπλώθηκαν στην Ευρώπη, την Ασία, τη Βόρεια Αμερική.
Δεν υπήρχαν μόνο λύκοι. Υπήρχαν γενικώς σαρκοβόρα.
Υπήρχαν γιγάντιες ύαινες, γιγάντιες αρκούδες των σπηλαίων,
λιοντάρια.
Τότε, τα πλήθη των ανθρώπων ξεχύθηκαν από την Αφρική
και γίναμε σούπερ θηρευτές.
Κυνηγούσαμε τόσο καλά
που οι περισσότεροι άλλοι θηρευτές αφανίστηκαν.
Τα δύο είδη που κατάφεραν να επιβιώσουν είναι η καφέ αρκούδα
και οι λύκοι.
Οι λύκοι ήταν ικανοί στην επιβίωση.
Τώρα, το μυστήριο μεγαλώνει.
Αντί να φοβούνται τους ανθρώπους, κάποιοι λύκοι
δελεάστηκαν από τα νόστιμα απορρίμματα που δημιουργούσαν οι άνθρωποι.
Έτσι, αναπτύχθηκε μια καινούρια φιλικότητα.
Έτσι, η επιβίωση του πιο φιλικού
είναι τελικά η πιο επιτυχημένη εξελικτική στρατηγική
που έχει παρατηρηθεί.
Και αντιβαίνει στην επιβίωση του ισχυρότερου.
Δεν λέει ότι το να είσαι ένα μεγάλο, κυρίαρχο ον σε κάνει ανώτερο.
Τουναντίον, το να είσαι κυρίαρχο ον είναι πολύ δαπανηρό.
Για κάθε εξελισσόμενο είδος,
μια νέα φιλικότητα που οδηγεί σε νέες συνεργασίες
έχει τρελή επιτυχία στο παιχνίδι της ζωής.
Έτσι είναι τα λουλούδια
που είναι μια εξελικτική καινοτομία στον κόσμο των φυτών και λένε
"Θα είμαι φιλικό, θα σου δώσω κάτι και μετά θα συνεργαστούμε".
Σκεφτείτε το εξής. Μόνο ένα χερσαίο σπονδυλωτό
αντέχει όλον τον χρόνο στην Ανταρκτική.
Ο αυτοκρατορικός πιγκουίνος.
Το καταφέρνουν με την αγκαλιά. Αγκαλιάζονται όλον τον χειμώνα.
Άρα, η φιλικότητα κερδίζει. Κερδίζει ξανά και ξανά στη ζωή.
Και τα σκυλιά έχουν μια ειδική μεταλλαγή
με την οποία πάνε τη φιλικότητα σε άλλο επίπεδο.
Για παράδειγμα, ένα από όσα έχουν αλλάξει δραματικά στους σκύλους
από τους λύκους είναι ότι έχουν έναν μυ
που τους επιτρέπει να τραβούν πίσω το μάτι τους…
Θεέ μου!
…και να δείχνουν το λευκό μέρος του ματιού.
Όταν οι άνθρωποι αλληλεπιδρούν,
όταν βλέπουν το λευκό του ματιού, ο εγκέφαλος αυτόματα αναγνωρίζει
ότι αλληλεπιδρούν με έναν άλλον άνθρωπο.
Μ' αυτόν τον τρόπο,
τα νεογέννητα αναγνωρίζουν τη μητέρα τους.
Κουταβίσιο βλέμμα. Οικειοποιούνται έναν βασικό τρόπο επικοινωνίας μας.
Τα σκυλιά το έχουν εκμεταλλευτεί.
Τα κουτάβια γεννιούνται τυφλά και κουφά.
Αλλά αμέσως βρίσκουν τη μαμά τους με την όσφρηση.
Μετά από 20 μέρες, αυτά τα κουτάβια ανοίγουν τα μάτια τους για πρώτη φορά.
Εδώ είναι δέκα νεογνά.
Τέσσερα πάνω από τον μέσο όρο, αλλά μακριά από το παγκόσμιο ρεκόρ των 24.
Και κάθε ένα είναι ξεχωριστό.
Ως και την άκρη της μύτης τους.
Τα σκυλιά έχουν αποτύπωμα μύτης όπως εμείς δαχτύλου.
Αν βάζατε μελάνι στη μύτη τους
και την πατούσατε σε χαρτί,
θα ήταν ένα μοναδικό αποτύπωμα διαφορετικό από κάθε άλλου σκύλου.
Η προσωπικότητά τους διαφέρει εξίσου με το αποτύπωμα μύτης.
Οι ερευνητές προσπαθούν να βρουν τον λόγο.
Στην επιστήμη, είναι παμπάλαιο το ερώτημα
σε τι βαθμό παίζει ρόλο η φύση και σε τι βαθμό η ανατροφή.
Ποτέ δεν σε επηρεάζει μόνο το ένα ή το άλλο.
Αλληλεπιδρούν για να χτίσουν την προσωπικότητα του σκύλου.
Τι κάνει έναν σκύλο έτσι όπως είναι από άποψη αλληλεπίδρασης με τον κόσμο;
Από τη σκοπιά περιβάλλοντος,
παίζουν ρόλο όλα όσα βιώνουν στη διάρκεια της ζωής τους,
ακόμα και πριν γεννηθούν.
Στιλ μητρότητας, ένα αγαπημένο μου θέμα.
Αυτό είναι κάτι που μελετάμε
κατά τις πρώτες 20 μέρες ζωής του κουταβιού.
Μαθαίνουμε ότι υπάρχουν διαφορές
στο πόσο αλληλεπιδρούν οι μητέρες με τα κουτάβια τους.
Κάποιες μητέρες είναι συνέχεια με τα κουτάβια τους,
ενώ άλλες είναι πιο χαλαρές και μη παρεμβατικές.
Βλέπουμε πώς επηρεάζονται οι δεξιότητες επίλυσης προβλημάτων των κουταβιών,
ακόμα και η προσωπικότητά τους.
Βλέπουμε πως αν οι μητέρες τα αφήνουν να βρουν μόνα τους την άκρη,
αυτά τα κουτάβια γίνονται οι πιο επιτυχημένοι σκύλοι οδηγοί.
Μια λογική υπόθεση είναι ότι μαθαίνουν από νωρίς να βρίσκουν μόνα τους την άκρη
που τους βοηθά στη μετέπειτα καριέρα τους.
Η κατανόηση του πώς σκέφτεται ένα κουτάβι είναι ένα παράθυρο στο μυαλό των σκυλιών.
Γεια σου! Πώς είσαι;
Έτοιμος;
Θα δούμε τι σκέφτεσαι;
Γεια σου, όμορφε. Είσαι πολύ γλυκούλης.
Το ξέρω. Σ' αγαπώ.
Τώρα, θα κάνουμε την άσκηση κατάδειξης.
Είναι η κατεξοχήν άσκηση σκυλίσιας νόησης
που έκανε γνωστή τη σκυλίσια νόηση στις αρχές του 21ου αιώνα.
Κουτάβι, κοίτα.
Το Τεστ Επιλογής Αντικειμένων.
Με κύπελλα υψηλής τεχνολογίας.
Υπάρχουν δύο επιλογές απόκρυψης.
Κολλάμε λιχουδιές στον πάτο κάθε κυπέλλου,
οπότε και τα δύο μυρίζουν φαΐ.
Αν επιλέξουν το σωστό,
είναι επειδή χρησιμοποιούν τις υποδείξεις που τους δίνουμε.
Μετά, απλώς υποδεικνύω εκείνο που κρύβει το φαγητό.
Εντάξει.
Μπράβο σου!
Διαπιστώσαμε ότι τα σκυλιά, γενικώς,
καταφέρνουν καλά να ακολουθούν τι δείχνει κάποιος.
Εντάξει.
-Καλή επιλογή. -Ναι!
-Καλό παιδί! Το βρήκες! -Μπράβο!
Καλύτερα κι από τους πιθήκους, τους πλησιέστερους συγγενείς μας.
Όσο έξυπνοι κι αν είναι οι πίθηκοι συγγενείς μας,
μπονόμπο, χιμπατζήδες,
παραδόξως, σε κάτι υστερούν.
Δεν κατανοούν πως όταν κάποιος τους κάνει μια βοηθητική χειρονομία,
προσπαθεί να τους καθοδηγήσει. Δεν το πιάνουν.
Διάλεξες λάθος!
Είναι κάτι πολύ σημαντικό στην ανάπτυξη του ανθρώπου.
Μια και τα βρέφη 9-12 μηνών αρχίζουν να καταλαβαίνουν χειρονομίες και οδηγίες,
να ακολουθούν το πού τους δείχνουν,
μαθαίνουμε κάτι για όσα μας δείχνουν.
Κοίτα εδώ. Πού είναι; Θα το βρεις; Θα βρεις το μπαλάκι;
Ναι! Μπράβο.
Το βρήκες.
Όλοι οι άνθρωποι το κατέχουν. Είναι καίριο για την εξέλιξή μας.
Αλλά αυτοί οι συγγενείς μας δεν το κατέχουν.
Αυτό μας έκανε να πιστέψουμε
ότι ίσως υπάρχει κάποια σημαντική διαφορά στα σκυλιά.
-Ωραία! -Ζήτω!
Αυτό το τεστ ήταν η αρχή μιας αναγέννησης για την κυνολογία
και οδήγησε τον δρα Μπράιαν Χέαρ
να ιδρύσει το Κέντρο Σκυλίσιας Νόησης Ντιουκ.
Εντάξει.
Το κέντρο ασχολείται με την κατανόηση της συμπεριφοράς, της ψυχολογίας τους.
Ερευνούμε το πώς δουλεύει το μυαλό τους.
Εντάξει.
Με όσα μαθαίνουμε, τα εκπαιδεύουμε καλύτερα
και τα ανατρέφουμε να δουλεύουν πιο αποτελεσματικά.
Όταν βρεθεί ευκαιρία, τα σκυλιά είναι ικανά για εκπληκτικά πράγματα.
Από την ανίχνευση φαλαινών…
Ο Ντίο οδηγεί τους επιστήμονες στις φάλαινες μυρίζοντας τα κακά τους.
…ως την εξερεύνηση του σύμπαντος.
Απογείωση.
Ως κι αξιώματα κατέχουν.
Ο Μαξ είναι ένα Γκόλντεν Ριτρίβερ.
-Ο αγαπημένος μου πολιτικός. -Ναι.
Έχει κερδίσει τρεις συνεχόμενες εκλογές σε αυτήν τη μικρή, γραφική πόλη.
Αλλά ίσως τα πιο εκπληκτικά είναι
τα σκυλιά που αφιερώνονται στο να βοηθούν ανθρώπους.
Αυτό που οι άνθρωποι θεωρούν σπουδαίο σκυλί σήμερα είναι
ό,τι τα σκυλιά υπηρεσίας εκτρέφονται κι ανατρέφονται να είναι επί έναν αιώνα.
Θα μάθαινε κανείς πολλά από τα σκυλιά υπηρεσίας
για το πώς να μεγαλώσει το δικό του σκυλί.
Το 1986, ο Τσαρλς Σουλτς, ο δημιουργός του Σνούπι,
συνέβαλε στην ίδρυση του "Σκύλοι Σύντροφοι"…
Ο ΣΚΥΛΟΣ ΜΟΥ ΕΙΝΑΙ ΤΟ ΣΠΙΤΙ ΜΟΥ!
…τη μεγαλύτερη σχολή σκύλων υπηρεσίας.
Ανατρέφουν 1.000 κουτάβια τον χρόνο
σε έξι συγκροτήματα σε όλη τη χώρα.
Αυτά τα κουτάβια είναι οκτώ εβδομάδων. Ώρα να βγουν έξω στον κόσμο.
Η πορεία τους θα μας πει πολλά για τα δικά μας σκυλιά.
Στις οχτώ εβδομάδες, κάνει καλό στα κουτάβια να ανεξαρτητοποιηθούν.
Έχουν δεθεί με τη μαμά τους, με τα άλλα νεογνά.
Πλέον είναι σημαντικό να δεθούν με ανθρώπους.
Ελάτε, κουτάβια!
-Κουτάβια! -Ελάτε, κουτάβια!
Συνήθως, στις οκτώ εβδομάδες, τα κουτάβια πάνε σε εκτροφέα κουταβιών.
Όμως, αυτά τα τέσσερα κουτάβια θα κάνουν μια παράκαμψη.
Συνεργαζόμαστε με το Πανεπιστήμιο Ντιουκ.
Έχουμε κουτάβια που μένουν στο Ντιουκ από 8 έως 20 εβδομάδων
και κάνουν επανειλημμένα γνωστικά τεστ κάθε δύο εβδομάδες.
Αυτά τα κουτάβια διανύουν 4.000 χιλιόμετρα σε ένα αεροπλάνο
δωρεά ενός εθελοντή πιλότου.
Πάνε στο νηπιαγωγείο κουταβιών,
στο Κέντρο Σκυλίσιας Νόησης του Πανεπιστημίου Ντιουκ.
ΕΞΟΔΟΣ
Πολύ χαριτωμένα!
Θεούλη μου.
Χαίρομαι που σε βλέπω.
-Ήταν καλή η πτήση; -Θεούλη μου.
Με λένε Βανέσα Γουντς. Διευθύνω το Νηπιαγωγείο Κουταβιών Ντιουκ.
-Κάνεις καλή δουλειά. -Ευχαριστώ.
-Πολύ καλή δουλειά. -Εσύ τι κάνεις;
Να, δεν ξέρω.
Ας δούμε αυτόν.
Εντάξει.
Δεν το έχεις ξαναδεί αυτό, σωστά;
Ωραία.
Ακόμα κι ένας ενήλικας σκύλος θα δυσκολευόταν.
Εντάξει.
-Μπράβο. -Θα το πετύχεις την άλλη φορά.
Είναι δύσκολο.
Εδώ παίρνουμε τα κουτάβια στην πιο χαριτωμένη φάση τους.
Μην πας αριστερά.
Αλλά και στην τελευταία φάση ταχείας εγκεφαλικής ανάπτυξης.
Παίζουμε ωραία γνωστικά παιχνίδια
για να δούμε αν θα βρούμε ένα γνωστικό προφίλ
για το ποιος θα πετύχει ως σκύλος υπηρεσίας.
-Δεύτερη προσπάθεια. Ωραία. -Μπράβο.
-Το βρήκες. -Έμαθε.
Χρειάζονται δύο χρόνια πριν μάθεις αν ο σκύλος θα τα καταφέρει.
Μπορεί να πάρουμε ένα κουτάβι, να κάνουμε τα τεστ
και να πούμε "Σαφώς μοιάζεις με ό,τι κρίνουμε πως θα γίνει σκύλος υπηρεσίας".
Όμως, κάποια άλλα θα γίνουν απλώς τέλεια κατοικίδια.
Κουτάβι, κοίτα.
Εντάξει.
Έχουμε τη λεγόμενη "Αδύνατη άσκηση".
Βλέπουμε ότι μερικά σκυλιά
αμέσως εστιάζουν στο να πάρουν το φαγητό
από ένα δοχείο απ' όπου το έχουν ξαναπάρει,
αλλά τώρα είναι κλειδωμένο ή ανοίγει πολύ δύσκολα.
Εντάξει.
Κάποια συνειδητοποιούν ότι δεν ανοίγει.
Αμέσως κοιτάνε προς τον άνθρωπο
και αρχίζουν να γαβγίζουν ή αναζητούν οπτική επαφή
για να επικοινωνήσουν με τον άνθρωπο.
Διαπιστώσαμε πως όσα σκυλιά προσπαθούν να λύσουν το πρόβλημα μόνα τους
είναι πολύ καλά στην επίλυση προβλημάτων που αφορούν την εύρεση πραγμάτων.
Είναι σκυλιά που θα εκπαιδευτούν ως ανιχνευτές.
Καταπληκτικά!
Ο σκύλος που συνειδητοποιεί ότι δεν μπορεί να το λύσει
και σε κοιτά ζητώντας βοήθεια,
τείνει να τα πάει καλά ως σκύλος υπηρεσίας και να βοηθά άτομα με αναπηρία.
Είσαι ανάποδα. Δεν το βλέπεις από εκεί.
Θες να έρθεις γύρω γύρω; Έλα εδώ.
Έτσι, λοιπόν, παρακολουθούμε το πώς εξελίσσεται η νόησή τους.
Δεν είναι σαν να ανάβει μια λάμπα.
Μάλλον είναι μια συμφωνία από πολλά φωτάκια.
-Και… -Χριστουγεννιάτικα.
Ναι, αναβοσβήνουν σε διαφορετικές χρονικές στιγμές.
Ίσως έχουν διαφορετικά χρώματα. Δεν ξέρω.
-Πυροτεχνήματα. -Μ' αρέσουν έλατα με πολύχρωμα φώτα.
Σε κάποια τεστ βλέπουμε συνέπεια.
Όσα μετράμε όταν είναι κουτάβια μάς λένε τι θα κάνουν ως ενήλικες.
Αυτά τα κουτάβια είναι στο νηπιαγωγείο από 8 έως 20 εβδομάδες.
Μετά από αυτό, πάνε σε πιστοποιημένο εκτροφέα κουταβιών.
ΠΙΜΠΟΝΤΙ ΥΠΟΨΗΦΙΟΣ ΣΚΥΛΟΣ ΥΠΗΡΕΣΙΑΣ
Δεν έχει άλλο φαΐ, φιλαράκο.
Τελείωσε.
Οι εκτροφείς είναι έμπειροι ανάδοχοι φροντιστές
που ανατρέφουν τα σκυλιά μέχρι να γίνουν 18 μηνών.
Διδάσκουν στα κουτάβια τα βασικά.
Ναι.
-Ωραία. -Πώς να 'σαι καλό σκυλί.
Τι καλό παιδί.
Θεέ μου.
Γεια!
Ένας σκύλος διαμορφώνεται κατά κόρον τους πρώτους 18 μήνες.
Υπάρχει η κοινή ιδέα
ότι ένας ανθρώπινος χρόνος ισούται με εφτά σκυλίσιους. Δεν είναι σωστό.
Τα σκυλιά ωριμάζουν γρήγορα από μικρή ηλικία.
Φτάνουν σε σεξουαλική ωριμότητα σε έξι μήνες.
Μετά απ' αυτό, η ανάπτυξή τους μένει στάσιμη.
Στους 18 μήνες, είναι νεαροί ενήλικες και έτοιμοι για τη σχολή εκπαίδευσης.
ΜΕΓΑΛΟ ΑΦΕΝΤΙΚΟ
Εκπαιδεύουμε σκύλους υπηρεσίας για άτομα με αναπηρία.
Τα σκυλιά υπηρεσίας αλλάζουν ζωές με τρόπους που δεν φαντάζεστε.
Η μεγάλη μέρα που τα σκυλιά έρχονται στο κολέγιο.
Υποδεχόμαστε τα σκυλιά.
Λέμε "Γεια, είμαι η εκπαιδεύτριά σου. Ας πιάσουμε δουλειά".
-Ναι. -Μπράβο. Καλό παιδί.
Σ' αυτό το πρώτο στάδιο, οι υποψήφιοι εκπαιδεύονται εντατικά για έξι μήνες.
Έτσι. Καλό κορίτσι.
Εκπαιδεύουμε τα σκυλιά σε πάνω από 40 εντολές.
Άγγιξε. Ναι.
Κούνα. Εντάξει.
Δώσε. Ναι.
Οι πελάτες μπορεί να έχουν κινητικές αναπηρίες,
οπότε διδάσκουμε πολύ χρηστικές εντολές.
Πάνω.
Ναι.
Ώστε ο σκύλος να σε βοηθά με όσα κανονικά δεν μπορείς να κάνεις.
Σπρώξε. Ναι!
Τράβα.
Καλό παιδί.
Βοηθούμε βετεράνους με μετατραυματικό στρες.
Διδάσκουμε διαδραστικές δεξιότητες, όπως το να διακόπτουν εφιάλτες.
Ναι. Καλό παιδί, φιλαράκο.
Τα σκυλιά έχουν σκοπό να βελτιώσουν τη ζωή του ανθρώπου.
Καλό κορίτσι.
Μια και έχουμε πολύ υψηλά στάνταρ,
μόνο περίπου τα μισά σκυλιά μας αποφοιτούν και γίνονται σκυλιά υπηρεσίας.
Εκατοντάδες άνθρωποι ελπίζουν να τους δοθεί σκυλί υπηρεσίας.
Έτσι, κάθε σκύλος μετράει.
Φως. Το έχεις. Έλα, σήκω.
Ναι! Καλό παιδί.
Τι λες;
Ήταν καλή προπόνηση;
Ναι.
Αυτός είναι ο Μπόνους.
Η μπόνους πληροφορία γι' αυτόν είναι
ότι κάποτε φορούσε σιδεράκια λόγω προγναθισμού.
Ναι, είναι πολύ γλυκός. Είναι πολύ τρυφερός.
Το αγαπημένο του είναι να του ξύνουν τον ποπό.
Τον ευχαριστεί πολύ.
Του αρέσει πολύ. Έτσι, μωρό μου;
Ναι.
Μπόνους, τράβα.
Ο Μπόνους χρειάζεται λίγη αυτοπεποίθηση, ενθάρρυνση.
Δοκίμασε ξανά.
Όμως, αλληλεπιδρά.
Φως. Ναι!
Στις ασκήσεις, επιδεικνύει μεγάλη ακρίβεια.
Έλα, σήκω. Ναι!
Τρία τα κλειδιά στην εκπαίδευση σκύλων…
Πάνω.
…υπομονή…
Ναι! Καλό παιδί!
…επανάληψη…
Φως. Το πέτυχες.
Ναι! Καλό παιδί.
…και κατανόηση για το τι θέλουν να πουν.
Προσπαθούμε να σας διδάξουμε τι σας λέει ο σκύλος σας,
τι σκέφτεται.
Καλό παιδί. Ωραία.
Τα σκυλιά επικοινωνούν συνεχώς μαζί μας.
Αρκεί να προσέχεις τον σκύλο σου, να ακούς τον σκύλο σου.
Σου δίνει όσα στοιχεία χρειάζεσαι.
-Θεέ μου. -Γεια!
Γεια!
Στη γλώσσα του σώματος, το κούνημα της ουράς λέει πολλά.
Μια χαλαρή ουρά δείχνει λιγότερο άγχος,
περισσότερη ευτυχία και περιέργεια.
Πιο σφιχτή ουρά, αν το δούμε με ανθρώπινους όρους…
Είναι άσκηση για όλους τους θεατές.
Σφίξτε τον πισινό σας τώρα και μετά αναρωτηθείτε πώς νιώθετε.
Συνήθως υπάρχει συναισθηματική συσχέτιση.
Αν η ουρά είναι από κάτω ή κουνιέται χαμηλά, υποδεικνύει άγχος.
Η ουρά σαν προπέλα συνοδεύεται από κούνημα του ποπού.
Συνήθως αυτό δείχνει μια συναισθηματική εμπειρία
που φαίνεται πολύ θετική για τον σκύλο.
Από τα τωρινά στοιχεία,
αν ο σκύλος βλέπει κάποιον που ξέρει και με τον οποίο έχει θετική σχέση,
η ουρά κουνιέται προς τα δεξιά.
Είναι πολύ ωραίο.
Αλλά θέλω να δω τι συμβαίνει με το σώμα
που ίσως συσχετίζεται με ό,τι συμβαίνει με την ουρά.
Οι σκύλοι έχουν 16 διαφορετικές εκφράσεις προσώπου.
Θυμός,
άγχος,
πόνος,
ευτυχία,
θλίψη.
Συγκρίνετέ το με τον άνθρωπο που έχει περίπου 27 εκφράσεις προσώπου.
Οι χιμπατζήδες, από τα πιο έξυπνα θηλαστικά στον κόσμο,
έχουν μόνο 13 με 14 εκφράσεις προσώπου.
Τα σκυλιά έμαθαν πολλά από μας, απ' όσα κάνουμε ή τους δείχνουμε.
Το πρόσωπό σου. Μπορείς να ξαπλώσεις;
Καλό παιδί. Το έκανε γρήγορα για τη λιχουδιά.
Αυτός ο γλυκούλης είναι ο Πίμποντι.
Έχει μια χαλαρωτική παρουσία.
Όταν ο Πίμποντι είναι εδώ, όλοι είναι χαλαροί.
Του αρέσει να αράζει στον ήλιο.
Όταν όλα τα σκυλιά τρέχουν και τραβολογιούνται,
αυτόν θα τον βρείτε να λιάζεται.
Πι, πιάσε.
Η εκπαίδευση τσουλά λίγο αργά.
Το πέτυχες.
Θέλει δουλειά για μάθει να πιάνει πράγματα.
Όμως, τα πάει πολύ καλά με τις διαδραστικές δεξιότητες.
Έλα κοντά μου.
Το να διακόπτει το άγχος είναι μια άσκηση.
Εκπαιδεύεται γι' αυτό.
Καλό σκυλί.
Έτσι, συνεχώς αξιολογούμε την καταλληλότητά τους
να γίνουν σκυλιά υπηρεσίας.
Τα περισσότερα σκυλιά κοιμούνται τη μισή μέρα.
Όμως, όχι όλα.
Αυτός ο χαζούλης είναι ο Νίμο.
Ο Νίμο είναι πολύ ζωηρός.
Πήρες τον πτεροδάκτυλο.
Όχι.
Νίμο, κάτω.
Όχι.
Ναι. Καλό παιδί.
Όχι. Δεν κάναμε αυτό.
Ούτε αυτό.
Ο Νίμο αγαπά τη ζωή.
Χρειάζεται συγκέντρωση όταν δουλεύουμε.
Άλλο ένα. Φέρε.
Νίμο!
Το 20% των σκύλων παρουσιάζουν συμπεριφορά τύπου ΔΕΠΥ,
το διπλάσιο από τους ανθρώπους.
Μένει να δούμε αν ο Νίμο είναι ένας απ' αυτούς.
Τα σκυλιά με ΔΕΠΥ είναι πιο παρορμητικά,
ακόμα και υπερκινητικά.
Δεν σημαίνει ότι δεν εκπαιδεύονται.
Νίμο, τράβα.
Ο Νίμο έχει μια δουλειά στον πραγματικό κόσμο.
Ναι. Έτσι μπράβο. Καλό σκυλί.
Άσ' το.
Ναι. Χυμό.
Μπράβο. Ναι, κύριε. Καλό σκυλί. Πολύ καλά.
Τα πάει καλά στην εντολή ανάκτησης αντικειμένων,
όπως και στην εντολή να τραβήξει.
Γεια.
Είναι ζωηρός και τρυφερός και του αρέσει η προπόνηση,
αλλά πρέπει να δούμε αν μπορεί να κάνει τη δουλειά με αξιόπιστο τρόπο.
Πάντα πρέπει να λέω "αν" γιατί τίποτα δεν είναι εγγυημένο.
Κατά καιρούς, γαβγίζει δυνατά.
Για κάτι τέτοιο σε διώχνουν από εστιατόρια, μαγαζιά.
Αυτό θα τον καθιστούσε ακατάλληλο για σκυλί υπηρεσίας.
Αν ο Νίμο δεν ελέγχει το γάβγισμά του,
δεν θα αποφοιτήσει και δεν θα πάει σε κάποιον που έχει ανάγκη.
Το γάβγισμα σήμαινε κάτι άλλο
πριν εξελιχθεί ο δεσμός ανθρώπου και σκύλου.
Οι λύκοι αλυχτούν σαν ομάδα.
Είναι σημαντική μορφή κοινωνικής επικοινωνίας.
Αλλά δεν γαβγίζουν όπως κάνουν οι σκύλοι προς τους ανθρώπους.
Τα σκυλιά γαβγίζουν πιο συναισθηματικά,
για να προσελκύσουν την προσοχή των ανθρώπων.
Κάποιες ράτσες σκύλων αλυχτούν πολύ.
Αν έχετε Σιβηρικό Χάσκι, μάλλον τώρα θα γνέφετε συμφωνώντας.
ΑΟΥΥΥΥΥ! ΘΕΛΩ ΤΗ ΜΑΜΑ ΜΟΥ ΤΩΡΑ!
Καλό κορίτσι.
ΚΑΙ ΔΕΝ ΕΙΣΑΙ Η ΜΑΜΑ ΜΟΥΥΥΥΥ
Σ' αγαπώ.
ΞΕΡΩ ΤΗ ΜΑΜΑ ΜΟΥΥΥΥΥ
Οι άνθρωποι μιλάμε τόσο πολύ…
Παιδιά!
…που βοηθήσαμε τα σκυλιά να βρουν τη φωνή τους.
Είναι το ίδιο με τους ανθρώπους. Ο καθένας μιλά διαφορετικά.
Το γάβγισμα δεν είναι μόνο αυτό. Κάποια γαβγίζουν πολύ.
Αλλά η αλλαγή στον τόνο κάνει τη διαφορά.
Το αυξημένο άγχος οδηγεί σε γάβγισμα με υψηλότερο, σχεδόν στενάχωρο τόνο.
Η επανάληψη σε υψηλό τόνο χωρίς παύση γενικώς δείχνει δυσφορία.
Αν ο σκύλος γαβγίζει και σταματάει,
αυτό δείχνει ότι ακόμα υπάρχει κάποια γνωστική ικανότητα.
Γουόλτερ.
-Όχι. -Δεν υπάρχει κακός σκύλος.
Υπάρχει συμπεριφορά που δεν καταλαβαίνουμε,
όμως αυτή είναι απόλυτα ταιριαστή βάσει της εμπειρίας στη στιγμή.
Το γάβγισμα και η υπερκινητικότητα
είναι συμπεριφορές που το κέντρο Πεν Βετ χρησιμοποιεί για να σώζει ζωές.
Καλό κορίτσι, Λάκι!
Το Κέντρο Σκύλων Εργασίας Πεν Βετ δημιουργήθηκε μετά την 11η Σεπτεμβρίου.
Είδαμε ότι δεν υπήρχε επιστήμη προς στήριξη των σκυλιών
που κάνουν αναζήτηση και διάσωση.
Χρειαζόμασταν ένα πρόγραμμα όπου να μελετήσουμε τα σκυλιά,
να καταλάβουμε τα σκυλιά
και να βελτιώσουμε την υγεία και την ευημερία των σκυλιών,
αλλά και τη διαθεσιμότητα.
Δεν υπήρχαν αρκετά σκυλιά έρευνας και διάσωσης που να κάνουν όσα ζητούσαμε.
Εδώ στο Κέντρο Εργασίας Σκύλων αναζητάμε διαφορετικούς τύπους σκύλων.
Ξέρουμε πως σε κάθε γέννα, όσα σκυλιά δεν κάθονται ήσυχα,
θέλουν να δουλέψουν σε ενεργές εργασίες τύπου ανίχνευσης.
Οτιδήποτε οι σκύλοι κάνουν με τη μύτη τους.
Έρευνα και διάσωση.
Μπράβο!
Ανίχνευση εκρηκτικών.
Ανίχνευση ναρκωτικών.
Ιατρική ανίχνευση.
Άρα, πρέπει να έχουν τη σωματική δύναμη,
όπως και τη λεγόμενη επίγνωση σώματος.
Αυτά τα σκυλιά ανεβαίνουν σκάλες, διασχίζουν ασταθείς επιφάνειες.
Πρέπει να έχουν αυτήν τη δύναμη, αυτήν την επίγνωση.
Είναι σαν γυμναστές.
Με τις μετρήσεις που τους κάνουμε, τα σκυλιά μας είναι σωματικά ικανά.
Μπράβο, κορίτσι μου.
Αυτό τους επιτρέπει να δουλεύουν μ' έναν πιο ασφαλή τρόπο.
Κάνουμε προθέρμανση πριν από τις δραστηριότητες.
Ωραία.
Βάζουμε τα σκυλιά να κάνουν σανίδα που ενδυναμώνει τον κορμό.
Είναι απίστευτο το πόσο αυτό βοηθά τους μυς της κοιλιάς και της πλάτης.
Στις ΗΠΑ, τα περισσότερα σκυλιά είναι υπέρβαρα.
Αυτό μειώνει τη ζωή τους ως και δύο χρόνια,
όταν μιλάμε για 10 με 20% παραπάνω βάρος.
Άρα, για μας είναι πολύ σημαντικό να κρατήσουμε τα σκυλιά δυνατά και υγιή.
Καλό κορίτσι. Μπράβο.
Στην άγρια φύση, οι λύκοι δεν χρειάζονται γυμναστική.
Η σωματική κατάσταση σημαίνει ζωή ή θάνατο.
Τα σκυλιά είναι και θήραμα και θηρευτές.
Είτε ήθελαν να το σκάσουν είτε αξιοποιούσαν την ικανότητα να τρέξουν
για να κυνηγήσουν τροφή και να επιβιώσουν.
Αν συγκρίνετε ένα Γκρεϊχάουντ με άλλες ράτσες,
αυτό έχει 12% περισσότερους μυς στα πίσω άκρα του από τον μέσο σκύλο.
Ένα Γκρεϊχάουντ τρέχει με 45 χιλιόμετρα την ώρα. Εντυπωσιακό.
Η μέση ταχύτητα των σκύλων είναι περίπου 24 με 32 χλμ/ώρα.
Είναι και το Μπασέ Χάουντ
που έχει την καταπληκτική ταχύτητα των 8 χλμ/ώρα.
Ίσως δεν είναι όλα αστραπή,
αλλά τα σκυλιά είναι οι ελίτ αθλητές υψηλής αντοχής της φύσης.
Κάποια σκυλιά έλκηθρου τρέχουν 160 χιλιόμετρα τη μέρα,
ενώ ζυγίζουν μόλις 18 με 23 κιλά.
Έχουν μεγαλύτερη χωρητικότητα πνευμόνων, ταχύτερο μεταβολισμό
και πιο αποτελεσματικό καρδιαγγειακό σύστημα.
Σε ηρεμία, ο μεταβολισμός τους είναι περίπου ίδιος με του ανθρώπου.
Αλλά όταν χρειαστεί, τα σκυλιά αλλάζουν ταχύτητα
καταγράφοντας τον υψηλότερο μεταβολικό ρυθμό όλων των ζώων.
Άρα, χρησιμοποιούν τις ίδιες θερμίδες
τρεις φορές πιο αποτελεσματικά από αθλητή στον Γύρο της Γαλλίας.
Κι όταν τελειώσουν, επανέρχονται στην ηρεμία.
Όλα τα σκυλιά μας παραμένουν κατά βάθος άγρια.
Δεν είναι τόσο το πλαστικό φρίσμπι,
παρά το ένστικτο του θηρευτή να κυνηγά κάτι.
Δεν έχουν κλείδα.
Έτσι, είναι πιο ευέλικτα και αλλάζουν κατεύθυνση πολύ γρήγορα.
Έχουν ουρές που βοηθούν στην ισορροπία.
Έχουν και μεγάλη, ευλύγιστη σπονδυλική στήλη.
Όσο κι αν θέλουμε να κατανοήσουμε την παθοφυσιολογία του πώς το κάνουν,
πραγματικά είναι στιγμιαίες αποφάσεις όπου ο σκύλος κυνηγά κάτι.
Ίσως είναι θήραμα ή ένα πλαστικό πιάτο,
αλλά στο μυαλό τους, εντός δευτερολέπτων, ο εγκέφαλος κάνει υπολογισμούς.
Σκέφτονται πόσο μακριά θα πάει,
προς τα πού, πώς να περιστραφούν,
πώς να γυρίσουν
και να το πιάσουν στο στόμα τους.
Αλλά δεν είναι όλοι οι σκύλοι ίσοι στην ικανότητα να πιάνουν φρίσμπι.
Όλα τα σκυλιά έχουν τις δυνάμεις και τις αδυναμίες τους.
Εμείς πρέπει να τα ανατρέψουμε ως άτομα.
Ανάλογα με τη ράτσα, τα σκυλιά χρειάζονται διαφορετικά είδη ερεθισμάτων
για να έχουν μια ολοκληρωμένη ζωή.
-Να διεγείρουμε το μυαλό τους. -Ναι.
Αξίζει να αφήσεις τον σκύλο σου να είναι ο εαυτός του.
Ναι.
Τα σκυλιά μας δουλεύουν επειδή δείχνουν επιθυμία να δουλέψουν.
Έτοιμος; Εντάξει. Πάμε.
Ο Πίμποντι, ο Μπόνους κι ο Νίμο ολοκλήρωσαν το πρώτο στάδιο.
Μίλα.
Ναι. Μίλα. Ναι.
Έχουμε βασικές εντολές,
το "κάτσε", το "κάτω", όλα αυτά.
Εντυπωσιακό. Ωραία. Αλλά μπορεί να καθίσει όταν έχει ένα τρενάκι πίσω του;
Ώρα να αξιοποιήσουν έξω όσα έμαθαν στην τάξη.
Οι βόλτες μάς δίνουν πολλές πληροφορίες για το ποιος είναι ο κάθε σκύλος.
Μπράβο, φιλαράκο.
Εξετάζουμε το πώς ο σκύλος σκέφτεται, αισθάνεται και λειτουργεί.
Γεια, σκυλάκι.
Είμαστε στο λούνα παρκ με τον κύριο Πίμποντι εδώ.
Έχει πολλή φασαρία.
Περισπασμούς.
Θέλουμε να δούμε αν μπορεί να με προσέχει σ' αυτό το περιβάλλον.
Έτοιμος. Θα πηδήξεις;
Ναι. Καλό σκυλί. Ωραία.
Όσον αφορά την ακοή, μια και ακούν υψηλότερες συχνότητες,
οι σκύλοι ακούνε τέσσερις φορές πιο πολλά από τον άνθρωπο.
Ως ιδιοκτήτες σκύλων, δεν έχουμε πάντα επίγνωση γι' αυτό.
Έχουν 18 μύες στα αυτιά τους που χρησιμοποιούνται για την ακοή.
Για σας ίσως είναι μια ήσυχη μέρα, αλλά αυτός ακούει έναν δυνατό ήχο από δω
κι έναν περίεργο ήχο από κει
ο οποίος τον ξαφνιάζει, ιδίως αν αγνοεί από πού ήρθε.
Άρα, πρέπει να το λάβετε υπόψη σας αυτό όταν τα προπονείτε ή τα κοινωνικοποιείτε.
Πίμποντι, κάτω.
Ναι. Καλό παιδί.
Ο Πίμποντι είναι ένα πολύ σταθερό πλάσμα.
Δεν νομίζω ότι ενοχλείται.
Σκυλιά που δεν μασάνε από βόμβες.
Άνετα θα μπορούσε να εκραγεί βόμβα στα πέντε μέτρα.
Αν κοιτούσε, και είναι μεγάλο "αν"…
θα έμενε ατάραχος.
Είναι ένα πολύ μεγάλο προσόν,
ιδίως όταν βρούμε το άτομο
που θα επωφελούνταν από έναν τέτοιον σκύλο.
Όσο πιο πολλά μαθαίνουν για το πώς φέρονται,
τόσο καλύτερα θα τα ταιριάξουν με έναν άνθρωπο.
Τον Μπόνους δεν τον έβαζα απαραιτήτως δίπλα σε ένα τρενάκι.
Μπόνους, πάμε.
Είναι λίγο πιο ευαίσθητος στον θόρυβο.
ΚΡΕΑΤΙΚΑ & ΘΑΛΑΣΣΙΝΑ
Θα πάμε τον Μπόνους σε ένα εστιατόριο. Θα έχει πολύ κόσμο.
Μάλλον θα προσέξουν το γεγονός
ότι υπάρχει ένας σκύλος εκεί.
Άσε που είναι και κούκλος.
Έλα, φιλαράκο.
Πρέπει να αγνοεί τους περισπασμούς
όταν είναι έξω στον κόσμο με τον άνθρωπό του.
Θα περνούν δίσκοι, φαγητό στο πάτωμα.
Αυτό που εξετάζω είναι
αν θα είναι ανήσυχος όσο εμείς τρώμε κι αυτός όχι.
Εντάξει, φιλαράκο. Κάτσε.
Μπράβο, φιλαράκο.
Μπόνους, κάτω.
Θεωρούμε τα σκυλιά προέκταση του ανθρώπου.
Ναι. Λίγο ακόμα.
Γι' αυτό κι η τοποθέτηση είναι πολύ σημαντική.
Αν κάθεται όμορφα κάτω από ένα τραπέζι ή μία καρέκλα,
θα είναι ασφαλής.
Δεν θα τον πατήσουν.
Μόλις πάρει θέση, ο Μπόνους είναι ήρεμος.
Μέχρι να έρθει η μπριζόλα.
Δεν θέλουμε τα σκυλιά μας να παίρνουν φαγητό που είναι στο πάτωμα.
Ίσως θεωρήσουν τροφή κάποιο πιθανώς τοξικό χάπι.
Όχι.
Απαιτείται μεγάλη αυτοκυριαρχία από έναν σκύλο
να μη φάει ένα κομμάτι κρέας μπροστά του.
Το θέλουν. Αυτό είναι αναμφισβήτητο.
Ναι, μπράβο. Γεια σου, φιλαράκο.
Η οπτική επαφή είναι σημαντική.
Στρέφεται αλλού λιγάκι.
Ναι. Καλό σκυλί.
Τη χρησιμοποιούμε ως εργαλείο ενίσχυσης.
Καλό παιδί. Μπράβο.
Ένας σκύλος που επικοινωνεί παίρνει θετική ανατροφοδότηση.
"Κάνεις το σωστό".
Ωραία.
Καλό παιδί. Ναι.
Όταν δεν εμπλέκονται άνθρωποι, τα σκυλιά επικοινωνούν αλλιώς με τα μάτια.
Τα Μπόρντερ Κόλεϊ ελέγχουν τα πρόβατα με το μάτι.
Το επίμονο βλέμμα μιμείται το κυνήγι,
οπότε τα πρόβατα μαζεύονται…
και κινούνται κατά τη βούληση του σκύλου.
Οι λύκοι κάνουν το ίδιο,
αλλά αυτοί τελειώνουν τη δουλειά.
Η όραση του σκύλου εξελίχθηκε για να εντοπίζει το θήραμα.
Τα ραβδία βοηθούν στο να βλέπεις σε σκοτεινές περιοχές.
Τα σκυλιά έχουν πιο πολλά ραβδία. Συνεπώς, έχουν καλύτερη νυχτερινή όραση.
Έχουν κι ένα ανακλαστικό στρώμα στο πίσω μέρος των ματιών τους,
το φωτεινό χαλί.
Το φως αντανακλάται σ' αυτό και δρα ως φακός σε καταστάσεις με κακό φωτισμό.
Με τα κωνία βλέπουμε χρώματα.
Οι άνθρωποι έχουν τρεις τύπους κωνίων.
Τα σκυλιά έχουν μόνο δύο, οπότε δεν βλέπουν κάποια χρώματα.
Βλέπουν μόνο σε αποχρώσεις του κίτρινου, του μπλε, του γκριζοκαφέ.
Τα πάνε πολύ καλύτερα με πράγματα που κινούνται.
Πιστεύουμε ότι ο κόσμος τους είναι λίγο πιο θολός από τον δικό μας.
Σίγουρα βασίζονται στην όραση,
αλλά μπορούν να ζήσουν χωρίς αυτήν.
Τα σκυλιά είναι φτιαγμένα για να μυρίζουν.
Συνήθως λέω ότι τα σκυλιά μυρίζουν σε χρώμα.
Έτσι μπορούμε να το κατανοήσουμε,
μια κι η όραση είναι η κύρια αίσθηση μας.
Νίμο. Πάμε, φίλε. Το 'χουμε.
Επιπλέον, τα σκυλιά μυρίζουν τρισδιάστατα.
Μπορούν να χαρτογραφήσουν ένα δωμάτιο με τη μύτη τους.
Τα σούπερ μάρκετ είναι δελεαστικά, δύσκολα μέρη
όπου συχνά υπάρχουν τρόφιμα στο επίπεδο του σκύλου.
Υπάρχει κρέας, ψάρια, φρούτα και λαχανικά,
πολλά και διάφορα, αλλά ξεχάστε τα όλα αυτά.
Η μύτη ενός σκύλου εντοπίζει εκατομμύρια διαφορετικές μυρωδιές.
Ξέρει κιόλας αν ο ιδιοκτήτης του ήταν εδώ. Χθες.
Η πρόκληση για τον Νίμο είναι να εστιάσει στην προπονήτρια,
όχι στο φαγητό.
Νίμο. Ναι.
Θα φας αργότερα, μικρέ. Πάμε.
Με τον Νίμο, είναι μια μικρή πρόκληση,
ιδίως στους διαδρόμους με μυρωδάτα, υπέροχα πράγματα
που οποιοσδήποτε σκύλος ευχαρίστως θα δάγκωνε.
Ο Νίμο μπορεί πολύ εύκολα να ξεφύγει επειδή θέλει να μυρίσει.
Όχι ψάρια. Έλα, φίλε.
Αυτό που θέλω είναι ο Νίμο να κρατήσει την προσοχή του πάνω μου.
Στον πραγματικό κόσμο, ο άνθρωπός τους θα τον χρειάζεται,
ό,τι κι αν συμβαίνει τριγύρω.
Αν και δεν αφήνουν κάθε σκύλο στο σούπερ,
για κάθε σκύλο είναι χρήσιμο να μάθει να ελέγχει τις παρορμήσεις του.
Σίγουρα θα του κλέψει την πίτσα.
Η ανατομία της μύτης ενός σκύλου
έχει σχεδιαστεί για να μπορεί ο σκύλος να βιώνει τον κόσμο μέσα από τη οσμή.
Τα ρουθούνια είναι σχεδιασμένα έτσι, ώστε το 10 με 15% από τον αέρα
να πηγαίνει κατευθείαν στο λεγόμενο οσφρητικό επιθήλιο,
το μέρος της μύτης που λαμβάνει πληροφορίες για τις οσμές.
Είναι λαβύρινθος.
Υπάρχουν πάμπολλες γωνίτσες και χαραμάδες
όπου βρίσκονται όλα αυτά τα κύτταρα που αιχμαλωτίζουν τη μυρωδιά.
Ο σκύλος έχει περισσότερα είδη τέτοιων κυττάρων από τον άνθρωπο,
Η πυκνότητα κι ο απόλυτος αριθμός τους είναι μεγαλύτερα.
Ο εγκεφαλικός φλοιός τους επεξεργάζεται αυτές τις πληροφορίες.
Όταν εκπνέουν, βγαίνει στο πλάι μέσα από τις μικρές σχισμές.
Αυτό είναι σημαντικό στοιχείο
γιατί αναπνέουν και μυρίζουν ταυτόχρονα.
Ψάξε.
Αυτή η εκπληκτική μύτη μπορεί και να σώσει ζωές.
Ναι!
Έχουμε πολλά εργαλεία για την εκπαίδευση ενός σκύλου.
Έχουμε τον οσφρητικό τοίχο.
Είναι απλώς θήκες.
Στην πίσω πλευρά, τοποθετούμε την πηγή της μυρωδιάς.
Ο σκύλος πρέπει να μάθει, πολύ συστηματικά,
να ψάξει τον τοίχο για να βρει πού είναι η μυρωδιά.
Αυτό τους επιτρέπει να εντοπίζουν
λαθραία ή επικίνδυνα πράγματα.
Με σκοπό την εκπαίδευση, βάζουμε τους λεγόμενους "περισπασμούς",
για να δούμε αν θα επηρεάσουν τη συγκέντρωσή τους
σε βαθμό που να μειωθεί η ικανότητά τους να χρησιμοποιούν τη μύτη
επειδή αποσυντονίστηκαν.
Όταν σκεφτόμαστε τα σκυλιά μας,
τα βλέπουμε ως κάτι εξαιρετικό.
Αυτό που με συγκινεί κάθε φορά που το βλέπω
είναι όταν ένας σκύλος πάει σε χαλάσματα…
και βλέπει ότι υπάρχουν κάμποσοι άνθρωποι
που δουλεύουν και στέκονται σ' αυτά τα χαλάσματα.
Και λέει "Εντάξει, εσύ, εσύ, εσύ, εσύ είστε μια χαρά,
αλλά μυρίζω κάποιον άλλον".
Τον οποίον όμως δεν βλέπει.
Το πώς μπορεί και βρίσκει έναν κρυμμένο άνθρωπο,
κάποιον που σε μια πραγματική καταστροφή είναι παγιδευμένος,
είναι πραγματικά απίστευτο.
Ναι!
Δεν έχουμε εξοπλισμό που να συναγωνίζεται τις ικανότητες του σκύλου,
την ταχύτητα, την ακρίβειά του, στο να βρει αυτά τα κρυμμένα άτομα
των οποίων η ζωή κρίνεται από το να βρεθούν γρήγορα.
Είναι υπερδύναμη.
Όταν ο σεισμός έντασης 7,8 Ρίχτερ συγκλόνισε την Τουρκία και τη Συρία,
ο Κόλιν το Κόλεϊ της Διεθνούς Ομάδας Έρευνας και Διάσωσης του ΗΒ
πέρασε δέκα μέρες σε περιοχή της Τουρκίας που χτυπήθηκε άσχημα.
Τα σκυλιά ευθύνονται για 11 επιτυχημένες διασώσεις.
Επί αιώνες, τα σκυλιά χρησιμοποιούνται για έρευνα με την όσφρηση,
αλλά μόλις πρόσφατα άρχισαν να τα χρησιμοποιούν
για τον εντοπισμό μυρωδιών που σχετίζονται με ασθένειες.
Ο καρκίνος έχει προσελκύσει τη μεγαλύτερη προσοχή.
Αμρίθα, τι θα κάνει σήμερα η Όσα;
Η Όσα θα βρει την εκπαιδευτική μυρωδιά ανίχνευσης καρκίνου
στον τροχό ανίχνευσης μυρωδιών οκτώ θηκών.
Αυτόν χρησιμοποιούμε και για τις μελέτες ανίχνευσης Covid.
Έτοιμη, Όσα;
Ψάξε.
Στην ανίχνευση καρκίνου, παίρνουμε δείγμα αίματος από κάποιον καρκινοπαθή.
Ζητάμε από τον σκύλο να μυρίσει το δείγμα.
Μετά πατάμε ένα κουμπάκι και του δίνεται μια λιχουδιά.
Το κάνουμε μερικές φορές. Μετά, ξαφνικά, υπάρχει άλλο δείγμα.
Υπάρχει δείγμα υγιούς ατόμου.
Όταν βάζει τη μύτη του στο δείγμα που δεν είναι από τον καρκινοπαθή,
δεν παίρνει την ανταμοιβή του.
Έτοιμη, Όσα; Ψάξε.
Τα σκυλιά συνεχώς επεξεργάζονται τις πληροφορίες, προσαρμόζονται.
Μπορούν να αναλύσουν τις σχετικές μυρωδιές
και να αναγνωρίσουν αυτή με καρκίνο.
Καλό κορίτσι!
Ναι. Μπράβο, Όσα.
Αν τα άτομα έχουν διαφορετική διατροφή, εθνικότητα, αν είναι από άλλα μέρη,
πολλές φορές, αυτό μπερδεύει τα μηχανήματα.
-Καλό κορίτσι. -Μπράβο.
Υπάρχει κάτι το εκπληκτικό στον εγκέφαλο του σκύλου
και την επεξεργαστική ικανότητά του.
Τι θα γίνει αν η μυρωδιά στόχος δεν είναι στον τροχό;
Αν ο τροχός δεν περιέχει καμία ουσία στόχο,
πηδάνε σ' αυτήν την πλατφόρμα και κάθονται εκεί.
Αυτό μας λέει ότι μύρισαν όλα τα δείγματα στον τροχό
και δεν θεωρούν ότι κάποιο είναι το δείγμα στόχος.
Λένε ότι είναι εντάξει.
Ασθένειες όπως ο καρκίνος έχουν χαμηλά ποσοστά εμφάνισης,
οπότε θέλουμε να βεβαιωθούμε
ότι τα σκυλιά είναι πρόθυμα να προσπεράσουν πολλά αρνητικά δείγματα.
Καλό κορίτσι.
Μπράβο!
Τα σκυλιά μυρίζουν τον καρκίνο, τον διαβήτη, ακόμα και το Πάρκινσον.
Μυρίζουν τη διάθεσή μας.
Την αδρεναλίνη.
Μυρίζουν ως και το άγχος μας.
Η ικανότητα να εντοπίζουν τέτοιες ελάχιστες μεταβολές
είναι υπερδύναμη.
Ήρθε και έβαλε τη μύτη της στην κοιλιά μου.
Ενστικτωδώς κατάλαβα ότι κάτι δεν πάει καλά.
Η Σιέρα μού το έλεγε. Είχα καρκίνο των ωοθηκών.
Πιστεύω ότι μου έσωσε τη ζωή.
Όλοι βιώνουμε το δέσιμο με τα σκυλιά στο σπίτι μας.
Έχουμε ένα αμοιβαίο δέσιμο.
Στο Πανεπιστήμιο του Χάρβαρντ ερευνούμε τον σχηματισμό δεσμών
μεταξύ σκύλων και παιδιών.
Τελικά ο δεσμός μας δεν είναι μόνο επιφανειακός.
Η κορτιζόλη είναι μια ορμόνη που απελευθερώνεται όταν βιώνουμε στρες.
Όταν κάποιος έχει δέσιμο με έναν σκύλο,
η παρουσία αυτού του συντρόφου μπορεί να κόψει την αύξηση της κορτιζόλης
που συμβαίνει όταν αγχώνεται.
Η αλληλεπίδραση σκύλων και ανθρώπων
επίσης προκαλεί απελευθέρωση ωκυτοκίνης και στα δύο είδη.
Είναι μια ορμόνη που εμπλέκεται στη δημιουργία κοινωνικών δεσμών
και στο αίσθημα θετικής αλληλεπίδρασης με έναν σύντροφο.
Τα σκυλιά δημιουργούν δεσμούς μαζί μας λες και τα ίδια είναι άνθρωποι.
Στο "Σκύλοι Σύντροφοι",
αυτός ο δεσμός είναι το κλειδί για ένα πετυχημένο ταίριασμα.
Φόρα το.
Τα σκυλιά έχουν μάθει τα βασικά στην τάξη
και δοκίμασαν όσα έμαθαν στον έξω κόσμο.
Οι εκπαιδευτές αποφάσισαν ότι επτά από τα έντεκα σκυλιά της τάξης
πέρασαν το δεύτερο στάδιο.
Είναι έτοιμα να περάσουν στο τελικό και πιο σημαντικό στάδιο,
το χτίσιμο δεσμού με άτομο σε ανάγκη.
Καλώς ήρθατε στο αρχικό ταίριασμα.
Βρεθήκατε με τους εκπαιδευτές, μιλήσατε για τα σκυλιά, το πώς ήταν ως κουτάβια
κι όλα όσα μας έχετε πει εσείς.
Κάναμε τις καλύτερες εικασίες
για το ποιος σκύλος θα ταιριάξει καλύτερα μ' εσάς.
Επτά πιθανοί αποδέκτες από όλα τα βορειοανατολικά
προκλήθηκαν στο "Σκύλοι Σύντροφοι" για να γνωρίσουν αυτά τα εφτά σκυλιά.
Οι εκπαιδευτές βρέθηκαν μαζί σας…
Αν ο σκύλος και ο άνθρωπος σχηματίσουν δεσμό στοργής,
θα φύγουν μαζί από δω.
Ο σκύλος ίσως χρειαστεί χρόνο για να συνηθίσει έναν νέο ιδιοκτήτη,
αλλά η καλοσύνη κι η συνέπεια διευκολύνουν τη μετάβαση.
Αυτή είναι η αρχή της σχέσης σας.
Μην ξεχνάτε να ελέγχετε τις προσδοκίες και τη συνέπειά σας
όσο δουλεύετε με τον σκύλο σας.
Μη γλυκοκοιτάτε τα σκυλιά δίπλα σας.
Σας παρακαλώ, δώστε τα όλα στον σκύλο που είναι μπροστά σας.
Θέλουμε η σχέση να ξεκινήσει τώρα.
Εντάξει, έτοιμοι;
-Ναι. -Ναι.
Τέλεια.
Τζέιμς, σε ταιριάξαμε με ένα μαύρο Λαμπραντόρ – Γκόλντεν Ριτρίβερ, τον Μπίρο.
Ωραία.
Κράτα το λουρί.
Κρίστι, σε ταιριάξαμε με την Γκόλντι Ε'.
Σκυλίσια φιλάκια.
Και, Τζαζ, δεν σε ξεχάσαμε!
Σε ταιριάξαμε με ένα Λαμπραντόρ Γκόλντεν Ριτρίβερ, τον Μπόνους.
Μπόνους.
Ευχαριστώ. Φυσικά.
Γεια, Μπόνους!
Συγχαρητήρια σε όλους.
Πάρτε τον χρόνο σας. Δείξτε αγάπη σ' αυτά τα σκυλιά.
Ποιος είναι; Μπορείς να πεις "Μπόνους";
Μπόνους.
-Μπορείς να πεις Μπόνους. -Ναι.
Μπράβο!
Και… δράση!
ΤΖΑΖΜΙΝ - 23 ΕΤΩΝ ΑΠΟΔΕΚΤΡΙΑ ΣΚΥΛΟΥ ΥΠΗΡΕΣΙΑΣ
-Μαμά και μπαμπάς. -Είναι η μαμά κι ο μπαμπάς μου.
Πες μας κάτι για την Τζάζι.
Γιατί πού και πού είναι λίγο σαχλή.
Εσύ κακός.
Η Τζαζ είχε επιπλοκές από την πρώτη μέρα που γεννήθηκε.
Πέρασε πολύ χρόνο στη ΜΕΘ νεογνών.
-Δυσκολεύεται να μιλήσει. -Γεια.
Μπορεί να πει "Γεια".
Καταλαβαίνει τα πάντα.
Χιούμορ, σαρκασμό, τα καταλαβαίνει όλα,
αλλά δυσκολεύεται να επικοινωνήσει μαζί σας.
Χρειάζεται έναν σκύλο. Είναι επιτακτική ανάγκη για τη ζωή της.
Τα σκυλιά που δεν επελέγησαν…
ακόμα έχουν την ευκαιρία να αλλάξουν ζωές.
Αποφασίσαμε ομόφωνα
ότι ο κύριος Πίμποντι θα τα πάει πολύ καλά
με έναν βετεράνο που έχει διαταραχή μετατραυματικού στρες.
Να 'ναι σταθερή, καθησυχαστική παρουσία είναι μια δουλειά που του αρέσει.
Είναι μια δουλειά στην οποία έχει διαπρέψει.
Αυτό του ταιριάζει καλύτερα.
Όσο για τον Νίμο, είναι γεννημένος για κάτι διαφορετικό.
Νίμο, όχι.
Σίγουρα δεν το λέμε αποτυχία γιατί αυτά τα σκυλιά είναι καταπληκτικά.
Αλλά ο Νίμο δεν τα κατάφερε στο πρόγραμμά μας.
Όχι.
Έτσι, του δίνουμε την ευκαιρία να ζήσει μια διαφορετική ζωή.
Θα γίνει ένα φοβερό κατοικίδιο.
Ο εκτροφέας κουταβιών, η οικογένεια που αφιέρωσε χρόνο κι αγάπη
για τον πρώτο 1,5 χρόνο της ζωής του,
έχει την ευκαιρία να πάρει πίσω τον σκύλο.
-Νίμο! -Νίμο!
Τι κάνεις, κουταβάκι;
Δεν θέλει σκέψη να υιοθετήσεις έναν γλυκούλη σαν τον Νίμο.
Πώς είστε;
Θα ξεκινήσουμε κατευθείαν με την πρώτη μας άσκηση.
Θα δουλέψουμε με τα σκυλιά και θα χτίσουμε τον δεσμό. Εντάξει;
Για τα σκυλιά που ταίριαξαν, ακολουθούν δύο ζόρικες εβδομάδες.
Σημειώστε "ναι" όταν κοιτάζει την Τζαζ.
-Μπόνους. -Ναι.
Εδώ.
Για να φύγει ο Μπόνους με την Τζάζμιν, πρέπει να δεθούν πριν την αποφοίτηση.
Κοίτα τον στα μάτια.
-Μπόνους. -Ναι.
Ο καλύτερος τρόπος να χτιστεί μια νέα σχέση
είναι να μείνετε θετικοί και να μάθετε να επικοινωνείτε.
Όταν θέλετε ένας σκύλος να είναι συνεπής, αξιόπιστος, σύντροφός σας…
Κυριολεκτικά δημιουργούμε δεσμούς.
Καλό παιδί.
Πολύ ωραία.
Η επικοινωνία είναι εξαιρετικά σημαντική.
Ίσως δεν ξέρει ότι επικοινωνεί μαζί σας,
αλλά πάντα επικοινωνεί μαζί σας.
Για να επικοινωνήσουμε, πρέπει να μάθουμε τη γλώσσα του.
Έτσι λειτουργεί όλο το πρόγραμμα.
Τώρα οι ερευνητές μελετούν
αν τα σκυλιά μπορούν όντως να μάθουν να μιλούν ανθρώπινα.
Παιχνίδι.
Ωραία, θα παίξουμε.
Είναι συγκλονιστικό να επικοινωνείς με ένα άλλο είδος.
Σκεφτείτε να μιλούσατε με χελώνες.
Δεν θα φανταζόμουν καν τι θα πει να επικοινωνείς μαζί τους.
Ξύσιμο.
Θες λίγο ξύσιμο;
Ναι, ορίστε. Έλα να σε ξύσω λίγο.
Προσπαθώ να εκπαιδεύσω τα κατοικίδια να μάθουν σύμβολα, λέξεις,
ως ένα παράθυρο στο μυαλό τους,
για να μάθουμε κάτι για το τι σκέφτονται, τι βιώνουν
και τι αισθάνονται.
Γεια.
Σε τι γαβγίζεις;
ΘΥΜΟΣ, ΘΥΜΟΣ, ΑΝΗΣΥΧΙΑ
Θυμός, θυμός, ανησυχία;
Οι συσκευές στη μελέτη είναι προσαρμοσμένες από συσκευές
για άτομα ανίκανα για λεκτική επικοινωνία.
Ονομάζεται Συσκευή Ενισχυμένης Επικοινωνίας Μεταξύ Ειδών.
Φιστίκι.
Για παράδειγμα, υπάρχει έρευνα με πρωτεύοντα
με μια παρόμοια συσκευή, το λεξίγραμμα,
όπου, όταν πατάς ένα σύμβολο, ακούγεται ένας ήχος ή μία λέξη
που ο άνθρωπος κατανοεί.
Όμως, οι μελέτες συνήθως γίνονται με ένα ή δύο άτομα.
Έχουμε 10.000 σκυλιά από 47 χώρες.
Αυτά που έχουν τα περισσότερα κουμπιά είναι γύρω στα 150.
Είναι στη μελέτη για χρόνια.
Χαλάκι.
Θες το χαλάκι σου; Εντάξει.
Η Πάρκερ είναι 2,5 ετών
και χρησιμοποιεί τα κουμπιά επικοινωνίας
εδώ και δύο χρόνια, από τότε που ήταν έξι μηνών.
Αυτά είναι τα κουμπιά που χρησιμοποιεί η Πάρκερ.
Όλα τους έχουν ένα μικρό σχέδιο.
Και όταν το πατάς, βγαίνει ένας ήχος από τη βάση
που είναι συνδεδεμένη με Bluetooth.
Έξω.
Η Πάρκερ κάνει ερωτήσεις, αλλά και απαντά σε ερωτήσεις
που της κάνω, είτε προφορικά είτε με τα κουμπιά.
Τι θέλει η Πάρκερ; Χμμ;
Παιχνίδι.
Ναι! Παιχνίδι.
Ο τρόπος που το χρησιμοποιεί ως μέσο να επικοινωνήσει μαζί μου πιο βαθιά
ενισχύει γενικώς τη σχέση μας.
Σ' αγαπάω.
Κι εγώ σ' αγαπώ.
Ίσως θα σκεφτόσασταν "Είναι τρελοί αυτοί με τα σκυλιά.
"Τα θεωρούν μικρούς ανθρώπους".
Όμως, φανταστείτε για μια στιγμή να είστε επιστήμονες.
Κοιλίτσα.
Φάρμακο.
Προσπαθείτε να κατανοήσετε πώς σκέφτονται τα ζώα που δεν είναι άνθρωποι.
Πλέον, το ερώτημα είναι
"Πόσο εξελιγμένη θα γίνει η επικοινωνία τους
τώρα που έχουν έναν νέο τρόπο επικοινωνίας με τους ανθρώπους;"
Δεν ξέρω! Θα δούμε τις δυνατότητες.
Θα έχει πλάκα.
ΑΣΘΕΝΟΦΟΡΟ ΕΞΩ ΑΠΟ ΤΟ ΣΠΙΤΙ
Αμάξι σφυρίχτρα.
Όταν συνδυάζουν τρία, τέσσερα κουμπιά,
συνθέτουν μια πρόταση που μεταφέρει νέες ιδέες.
ΑΜΑΞΙ ΣΦΥΡΙΧΤΡΑ
Είναι ένα αμάξι με σφυρίχτρα.
Αυτό με συναρπάζει πιο πολύ.
Λέει "Σκάσε, θέλω να πάρω έναν υπνάκο".
Ο Φάσιον είναι ο πρώτος σκύλος μου.
Το κάνουμε αυτό εδώ και τρία χρόνια.
Όσον αφορά τα κουμπιά,
σίγουρα βοήθησαν να χτίσουμε τη σχέση μας.
Πραγματικά πιστεύω ότι υπάρχει ένα επίπεδο επικύρωσης
όσον αφορά το πόσο κατανοώ αυτό που νομίζω ότι θέλει.
Υπάρχει επικοινωνία μέσω αυτών των λέξεων.
Κι εγώ έχω παιδί ενός έτους.
Για καιρό, απλώς έκλαιγε όταν δεν ήταν καλά.
Όμως, πλέον μπορεί να μου πει "νερό", "κρακεράκι",
"μαμά", "μπαμπά". Μπορεί να ζητήσει βοήθεια.
Αυτές οι πέντε, έξι λέξεις ήδη άλλαξαν τη ζωή μου.
Φανταστείτε να έχετε 200 λέξεις.
Αυτό με ενθουσιάζει. Αν αποκτήσουμε ένα παραθυράκι στο μυαλό ενός σκύλου,
θα ήταν καταπληκτικό.
Ο μέσος σκύλος μπορεί να μάθει 165 λέξεις.
Ο πιο έξυπνος σκύλος ως τώρα, ο Τσέιζερ, ήξερε πάνω από χίλιες λέξεις.
Τα είδη νοημοσύνης που έχουν οι διάφοροι σκύλοι διαφέρουν,
όπως οι άνθρωποι έχουν διαφορετικά είδη νοημοσύνης.
Σέιλορ, τι έγινε;
Σέιλορ.
Σέιλορ, τι έγινε;
Δεν ξέρω αν θα αποκαλούσα "χαζό" οποιοδήποτε σκυλί. Δεν μοιάζει δίκαιο.
Έξυπνα ή όχι, όλα τα σκυλιά κάνουν κάποια ασυνήθιστα πράγματα.
Τα κουτάβια κυνηγούν την ουρά τους γιατί δεν ξέρουν ότι είναι δική τους.
Κάποιοι ειδικοί πιστεύουν ότι τα σκυλιά κάνουν κακά κοιτώντας βόρεια.
Οι επιστήμονες πιστεύουν ότι ονειρεύονται,
συχνά τον ιδιοκτήτη τους.
Ντέιζι, ονειρεύεσαι;
Ερευνητές στο Χάρβαρντ μελετούν το γιατί τα σκυλιά κάνουν αυτά που κάνουν.
Προσπαθούμε να δούμε στο μυαλό των σκύλων
συνδυάζοντας συμπεριφορικά τεστ και μαγνητική τομογραφία.
Αυτός είναι ο υποθάλαμος.
Είναι μια περιοχή του εγκεφάλου
που εμπλέκεται στα επονομαζόμενα στα αγγλικά τέσσερα F,
σίτιση,
μάχη,
διαφυγή
και αναπαραγωγή.
Παίζει καίριο ρόλο στο αν θα παλέψει ή θα το σκάσει.
Αυτή η περιοχή προσδιορίζει και την προσωπικότητα,
το γιατί κάποια σκυλιά είναι ατρόμητα κι άλλα δειλά.
Μαζί με τη μαγνητική τομογραφία, η Μελέτη Εμπειριών Ζωής
εξετάζει τις επιπτώσεις του στρες στην πρώιμη ζωή πάνω στους σκύλους.
Τα προκαταρκτικά αποτελέσματα δείχνουν
ότι το στρες επιφέρει φόβο, επιθετικότητα στη μεταγενέστερη ζωή τους.
Τα σκυλιά σίγουρα βιώνουν άγχος.
Ως και 70% των σκύλων υποφέρουν από κάποια μορφή άγχους.
Μπορεί να πηγάζει από μια εμπειρία νωρίς στη ζωή.
Ενίοτε, απλώς γεννιέσαι έτσι.
Μια κατάσταση άγχους ή ανησυχίας ή φόβου είναι ένα αρχέγονο, προγονικό συναίσθημα.
Νομίζω πως οποιοσδήποτε έχει σκύλο τον έχει δει να αγχώνεται.
Εύκολα το καταλαβαίνεις και συμπάσχεις.
Μια από τις πιο κοινές πηγές άγχους για τα σκυλιά προκύπτει όταν φεύγουμε.
-Ζήτα της να μείνει εδώ, παρακαλώ. -Τάουνσεντ, κάτσε.
Στα συμπεριφορικά τεστ, ο ιδιοκτήτης φεύγει. Το σκυλί μένει μόνο.
Αν ο σκύλος βιώσει άγχος αποχωρισμού,
μάλλον θα φανεί σε αυτήν την κατάσταση.
Έτσι, παρακολουθούμε το σκυλί. Αν αρχίσει να δείχνει σημάδια δυσφορίας,
ζητάμε να γυρίσει ο ιδιοκτήτης.
Κάποια σκυλιά μένουν ήρεμα. Μυρίζουν ή κουλουριάζονται και κοιμούνται.
Άλλα πάλι γαβγίζουν, αλυχτούν ή γρατζουνούν την πόρτα.
Αυτό μας δίνει μια ιδέα για το τι κάνουν τα σκυλιά όταν λείπουμε.
Το άγχος μπορεί να προκαλέσει επιθετικότητα, κατάθλιψη,
ακόμα και καταστροφική συμπεριφορά.
Ευτυχώς, κάποια από αυτά που ανακουφίζουν εμάς από το άγχος
πιάνουν και στα σκυλιά.
Μια μελέτη εξέταζε τη συναισθηματική αντίδρασή τους
στην κλασική μουσική και σε άλλα είδη μουσικής.
Τα πρώτα στοιχεία δείχνουν ότι η κλασική μουσική τα ηρεμεί,
ενώ η ροκ μουσική ίσως έχει το αντίθετο αποτέλεσμα.
Θα ήταν χρήσιμο να γίνει περαιτέρω έρευνα γι' αυτό.
Συχνά, τίποτα δεν απαλύνει το άγχος τους περισσότερο από το να γυρίσετε σπίτι.
Όσο πιο πολύ χρόνο περνάτε μαζί,
τόσο πιο ισχυρό γίνεται το δέσιμο.
Εντάξει. Λοιπόν, θα αρχίσω να προχωρώ. Θα σταματήσω και θα πω "Εντάξει".
Όταν περνάτε, θα κάνετε αυτό κι εκείνο.
Η Τζάζμιν πέρασε τις τελευταίες 14 μέρες με τον Μπόνους.
Ώρα να κάνουν το τελευταίο τεστ και να δείξουν ότι έχουν χτίσει δεσμό.
Μπόνους, πάμε.
Ένα από τα δύσκολα τεστ είναι να περάσεις με τον σκύλο από μια διαδρομή με εμπόδια,
χωρίς λουρί, μόνο μιλώντας στον σκύλο.
Μπόνους. Πιάσε.
Πιάσε. Έλα.
Μπράβο. Ναι.
Μπόνους, πάμε.
Μπόνους, πήδα.
Ναι.
-Μπράβο. -Δώσε.
-Μπράβο. -Πολύ καλά.
Τζαζ, παίνεψε τον σκύλο σου αν τα πάει καλά. Ναι!
Ξύσιμο στον ποπό!
-Πολύ καλά. -Έτοιμη;
Μπόνους. Τράβα.
Έλα.
Αυτό. Τράβα το.
Έλα.
Τράβα.
Ναι, μπράβο, Τζαζ.
-Ναι. Τράβα. -Τράβα.
Ναι! Θα το δεχτούμε.
Μπόνους, σπρώξε.
Καλό σκυλί!
Τζαζ, υποκλίσου.
Ήταν καταπληκτικός.
Ξέρει τη δουλειά του, και μας ξέρει στην εντέλεια,
γιατί έμεινε κοντά σας όλη την ώρα.
Δώσ' του ένα φιλάκι.
Επισημοποιήθηκε. Ο Μπόνους πέρασε.
Αλλά πριν τελειώσει, υπάρχει μια τελευταία συμβολική στιγμή.
Πριν αποφοιτήσουν, τα σκυλιά βλέπουν τον εκτροφέα κουταβιών
που τα αγαπούσε επί ενάμιση χρόνο, ώστε να περάσουν λίγη ώρα μαζί.
Γεια σου, Μπόνους!
-Γεια, μωρό μου! -Ποιος ήρθε;
Ναι.
Φιλαράκο μου. Μου έλειψες.
Στην τελική, παραμένουν σκυλιά. Έχουν παρελθόν. Έχουν ιστορία.
Έλα εδώ, Μπέρκλεϊ!
Γεια! Μπέρκλεϊ, εγώ είμαι!
Οι ιστορίες με στρατιώτες που επιστρέφουν μετά από χρόνια.
Ζικ, κοίτα ποιος ήρθε!
Όλοι θέλουμε να μάθουμε
αν ο σκύλος θυμάται.
-Μπέρκλεϊ, εγώ είμαι. -Θεέ μου!
Συνήθως, τους παίρνει ένα ή δύο δευτερόλεπτα. "Όντως είναι ο…"
Εγώ είμαι.
Και τα στοιχεία δείχνουν…
Εγώ είμαι.
…ότι θυμούνται.
Ναι!
Και σαλτάρουν.
Γεια!
Τώρα σε κατάλαβε.
Γεια σου, Ρούθι!
Γεια! Έλα εδώ.
Τα σκυλιά σίγουρα θυμούνται
το πώς μυρίζουν τα σκυλιά που έχουν γνωρίσει νωρίς στη ζωή τους.
Και οι άνθρωποι.
Έχουμε έναν δεσμό μεταξύ ειδών που δεν μοιάζει με τίποτε άλλο στη Γη.
Ναι.
Όμως, μας αγαπούν στ' αλήθεια;
Τα σκυλιά μάς αγαπούν, πιστεύω.
Η εμπειρία της αγάπης για τα σκυλιά ίσως διαφέρει από τη δική μας εμπειρία.
Δείχνουν μια μορφή συναισθηματικής αφοσίωσης.
Ανταποκρίνονται κατάλληλα στα συναισθήματα άλλων στην κοινωνική τους ομάδα.
Είναι οικογένεια. Σε αγαπούν απόλυτα.
Γι' αυτό κάνουν αυτό το περίεργο πράγμα με τα μάτια και σε κοιτούν επίμονα.
Απλώς σε αγκαλιάζουν με τα μάτια τους.
Αυτή η σύνδεση μεταξύ ειδών είναι εκπληκτική.
Εννοείται ότι μας αγαπούν.
Νομίζω ότι με τη σωστή σχέση,
αν ο σκύλος νιώθει ασφαλής κοντά στον άνθρωπό του,
αν ένας σκύλος χαίρεται όταν βλέπει τον άνθρωπο του,
αν απολαμβάνει τα χάδια από τον άνθρωπο του,
θα το έλεγα αγάπη.
Εγώ έτσι αγαπώ τους ανθρώπους.
Θα το έλεγα αγάπη.
Εκ μέρους της Ομάδας Μπόνους, τη σύζυγό μου, όλη την τάξη που αποφοιτά,
θέλουμε να σας ευχαριστήσουμε όλους.
Πριν εννιά χρόνια, ήμασταν εδώ με την Τζάζμιν.
Τότε, μετά βίας μιλούσε.
Δεν επικοινωνούσε με κανέναν.
Τότε γνωρίσαμε τον πρώτο μας σκύλο.
Κι αυτό έκανε τεράστια διαφορά.
Κάθε μέρα βλέπω τη δύναμη, την υπομονή της
και το απίστευτο πνεύμα της…
Και το απίστευτο πνεύμα της που αναπτερώνει όσους συναντά.
Γι' αυτό το κάνετε εσείς οι εκτροφείς. Αυτό είναι το τόσο πολύτιμο στο πρόγραμμα.
Τα σκυλιά αλλάζουν οικογένειες με αδιανόητο τρόπο.
Μπράβο. Μπόνους, κάτσε.
Αγαπώ τον Μπόνους.
Ωραία.
Όταν καταλάβετε πόσο τέλεια είναι τα σκυλιά και τι κάνουν για μας…
Εδώ, μικρέ.
…το ερώτημα γίνεται "Πώς μπορούμε να βελτιωθούμε εμείς;"
Ας μάθουμε ότι είναι καλύτερα να 'σαι φιλικός.
Γεια! Είσαι σκέτη γλύκα!
Η επιβίωση του πιο φιλικού είναι μια πολύ ισχυρή στρατηγική.
Ναι!
Τα σκυλιά θα σε δεχτούν όποιος κι αν είσαι.
Έχουν γεφυρώσει όλο το χάσμα μεταξύ ειδών.
Τι χαρούμενος σκύλος!
Μπορούν να ζήσουν σε τέλεια αρμονία μαζί μας.
Τα σκυλιά είναι τέλειο παράδειγμα για το πώς είναι η αληθινή αποδοχή.
Απόλυτη αλήθεια. Την ξέρεις και χωρίς επιστήμη.
Φιλαράκο.
Θέλω να γίνω Γαλλικό Μπουλντόγκ. Να ξαπλώνω και να τρώω,
να βγαίνω για κακά, να γυρνώ και να λιάζομαι,
να με χαϊδεύουν για πέντε λεπτά και μετά να με αφήνουν ήσυχο.
Αν είμαι Μπουλντόγκ, θα την παλέψω.
Υποτιτλισμός: Λιουμπίνκα Δημητρόβα